CELEX: 32008R1253
Language: sk
Date: 2008-12-15 00:00:00
Title: Nariadenie Komisie (ES) č. 1253/2008 z  15. decembra 2008 o povolení chelátu medi hydroxyanalógu metionínu ako kŕmnej doplnkovej látky (Text s významom pre EHP)

16.12.2008   
            
            
               SK
            
            
               Úradný vestník Európskej únie
            
            
               L 337/78
            
         
      NARIADENIE KOMISIE (ES) č. 1253/2008
   z 15. decembra 2008
   o povolení chelátu medi hydroxyanalógu metionínu ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povolenie doplnkových látok určených na používanie vo výžive zvierat, ako aj podmienky a postupy udeľovania takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.
            
         
               (3)
            
            
               Žiadosť sa týka povolenia prípravku chelátu medi hydroxyanalógu metionínu ako kŕmnej doplnkovej látky pre kurčatá na výkrm, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Zo stanoviska Európskeho úradu pre bezpečnosť potravín (ďalej len „úrad“) zo 16. apríla 2008 (2) vyplýva, že chelát medi hydroxyanalógu metionínu pre kurčatá na výkrm nemá nepriaznivé účinky na zdravie zvierat, zdravie ľudí, ani na životné prostredie. Úrad ďalej dospel k záveru, že uvedený výrobok používaný ako kŕmna doplnková látka pre kurčatá na výkrm nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa uvedeného stanoviska sa používanie uvedeného prípravku môže považovať za zdroj dostupnej medi a spĺňa kritériá výživovej doplnkovej látky pre kurčatá na výkrm. V stanovisku úradu sa tiež odporúčajú vhodné opatrenia pre bezpečnosť používateľov. Osobitné požiadavky na monitorovanie po uvedení prípravku na trh sa nepovažujú za potrebné. Úrad tiež potvrdil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „výživové doplnkové látky“ a do funkčnej skupiny „zlúčeniny stopových prvkov“, sa za podmienok ustanovených v prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. decembra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Vedecké stanovisko Skupiny pre doplnkové látky a výrobky alebo látky používané v krmivách pre zvieratá (FEEDAP) k bezpečnosti a účinnosti prípravku Mintrex®Cu (chelát medi hydroxyanalógu metionínu) ako kŕmnej doplnkovej látky pre všetky druhy zvierat, vydané na žiadosť Európskej komisie. Vestník EFSA (2008) 693, s. 1 – 19.
   
      PRÍLOHA
      
         
                     Identifikačné číslo doplnkovej látky
                  
                  
                     Názov držiteľa povolenia
                  
                  
                     Doplnková látka
                  
                  
                     Zloženie, chemický vzorec, opis, analytická metóda
                  
                  
                     Druh alebo kategória zvierat
                  
                  
                     Maximálny vek
                  
                  
                     Minimálny obsah
                  
                  
                     Maximálny obsah
                  
                  
                     Iné ustanovenia
                  
                  
                     Koniec obdobia platnosti povolenia
                  
               
                     Obsah prvku (Cu) v mg/kg kompletného krmiva s 12 % vlhkosťou
                  
               
                     Kategória výživných doplnkových látok. Funkčná skupina: zlúčeniny stopových prvkov
                  
               
                     „3b410
                  
                  
                     —
                  
                  
                     Chelát medi hydroxyanalógu metionínu
                  
                  
                     
                                  
                              
                              
                                 Charakterizácia doplnkovej látky:
                                 
                                              
                                          
                                          
                                             Chelát medi hydroxyanalógu metionínu, ktorý obsahuje minimálne 17 % medi a 78 % kyseliny 2-hydroxy-4-(metylsulfanyl) butánovej
                                          
                                       
                                              
                                          
                                          
                                             Minerálny olej: ≤ 1 %
                                          
                                       
                                              
                                          
                                          
                                             CAS: 292140-30-8
                                          
                                       
                           
                                  
                              
                              
                                 Analytická metóda (1):
                                 Atómová absorbčná spektrometria (AAS)
                              
                           
                  
                     Kurčatá na výkrm
                  
                  
                     —
                  
                  
                     —
                  
                  
                     25 (celkovo)
                  
                  
                     Doplnková látka sa vo forme premixu pridáva do krmiva.
                     Na účely bezpečnosti používateľov: počas manipulácie by sa mala použiť ochranná dýchacia maska, ochranné okuliare a rukavice.
                  
                  
                     5.1.2019
                  
               
      
         (1)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: http://www.irmm.jrc.be/crl_feed_additives“